CELEX: 32018D0937
Language: bg
Date: 2018-06-28 00:00:00
Title: Решение (ЕС) 2018/937 на Европейския съвет от 28 юни 2018 година за определяне на състава на Европейския парламент

2.7.2018   
            
            
               BG
            
            
               Официален вестник на Европейския съюз
            
            
               LI 165/1
            
         РЕШЕНИЕ (ЕС) 2018/937 НА ЕВРОПЕЙСКИЯ СЪВЕТ
   от 28 юни 2018 година
   за определяне на състава на Европейския парламент
   ЕВРОПЕЙСКИЯТ СЪВЕТ,
   като взе предвид Договора за Европейския съюз, и по-специално член 14, параграф 2 от него,
   като взе предвид инициативата на Европейския парламент (1),
   като взе предвид одобрението на Европейския парламент (2),
   като има предвид, че:
   
               (1)
            
            
               Член 14, параграф 2, първа алинея от Договора за Европейския съюз (ДЕС) определя критериите за състава на Европейския парламент, а именно че броят на представителите на гражданите на Съюза не надхвърля седемстотин и петдесет, плюс председателя, представителството на гражданите е регресивно пропорционално, с минимален праг от шест представители за държава членка и никоя държава членка не получава повече от деветдесет и шест места,
            
         
               (2)
            
            
               Член 10 от ДЕС за Европейския съюз предвижда, inter alia, че функционирането на Съюза се основава на представителната демокрация, при която на равнището на Съюза гражданите се представляват пряко в Европейския парламент, а държавите членки се представляват в Съвета от техните правителства, които от своя страна са демократично отговорни пред националните си парламенти или пред гражданите си.
            
         
               (3)
            
            
               Поради това член 14, параграф 2 от ДЕС се прилага в контекста на по-широката институционална уредба, установена в Договорите, която включва също разпоредбите относно процедурата на вземане на решения в Съвета,
            
         ПРИЕ НАСТОЯЩОТО РЕШЕНИЕ:
   Член 1
   При прилагането на член 14, параграф 2 от ДЕС, се спазват следните принципи:
   
               —
            
            
               при разпределянето на местата в Европейския парламент се използва в пълна степен минималният и максималният праг за всяка държава членка, определени в ДЕС, за да се отрази възможно най-точно числеността на населението на съответните държави членки,
            
         
               —
            
            
               регресивната пропорционалност се определя както следва: съотношението между населението и броя на местата, определени за всяка държава членка, преди да се закръглят на цели числа, варира в зависимост от съответното население, така че всеки член на Европейския парламент от държава членка с по-многобройно население да представлява повече граждани, отколкото всеки член на Европейския парламент от държава членка с по-малобройно население, и обратно, колкото по-многобройно е населението на дадена държава членка, толкова по-голям да бъде броят на местата в Европейския парламент, на които тя има право,
            
         
               —
            
            
               разпределението на местата в Европейския парламент трябва да отразява демографското развитие в държавите членки.
            
         Член 2
   Общото население на държавите членки се изчислява от Комисията (Евростат) въз основа на последните данни, предоставени от държавите членки, и в съответствие с метод, определен с Регламент (ЕС) № 1260/2013 на Европейския парламент и на Съвета (3).
   Член 3
   1.   За парламентарния мандат 2019 — 2024 г. броят на представителите в Европейския парламент, избрани във всяка държава членка, се определя, както следва:
   
               Белгия
            
            
               21
            
         
               България
            
            
               17
            
         
               Чешка република
            
            
               21
            
         
               Дания
            
            
               14
            
         
               Германия
            
            
               96
            
         
               Естония
            
            
               7
            
         
               Ирландия
            
            
               13
            
         
               Гърция
            
            
               21
            
         
               Испания
            
            
               59
            
         
               Франция
            
            
               79
            
         
               Хърватия
            
            
               12
            
         
               Италия
            
            
               76
            
         
               Кипър
            
            
               6
            
         
               Латвия
            
            
               8
            
         
               Литва
            
            
               11
            
         
               Люксембург
            
            
               6
            
         
               Унгария
            
            
               21
            
         
               Малта
            
            
               6
            
         
               Нидерландия
            
            
               29
            
         
               Австрия
            
            
               19
            
         
               Полша
            
            
               52
            
         
               Португалия
            
            
               21
            
         
               Румъния
            
            
               33
            
         
               Словения
            
            
               8
            
         
               Словакия
            
            
               14
            
         
               Финландия
            
            
               14
            
         
               Швеция
            
            
               21
            
         2.   В случай обаче, че Обединеното кралство продължава да е държава членка на Съюза в началото на парламентарния мандат 2019 — 2024 г., броят на представителите в Европейския парламент за всяка държава членка, които встъпват в длъжност, е предвиденият в член 3 от Решение № 2013/312/ЕС на Европейския съвет (4) до момента, в който оттеглянето на Обединеното кралство от Съюза не породи правно действие.
   След като оттеглянето на Обединеното кралство от Съюза породи правно действие, броят на представителите в Европейския парламент, избрани във всяка държава членка, е предвиденият в параграф 1 от настоящия член.
   Всички представители в Европейския парламент, които заемат допълнителните места в резултат на разликата между броя на местата, разпределени съгласно първа и втора алинея, заемат своето място в Европейския парламент по едно и също време.
   Член 4
   Достатъчно време преди началото на парламентарния мандат 2024 — 2029 г. в съответствие с член 14, параграф 2 от ДЕС Европейският парламент представя на Европейския съвет предложение за актуализиран метод за разпределяне на местата в Европейския парламент.
   Член 5
   Настоящото решение влиза в сила в деня след деня на публикуването му в Официален вестник на Европейския съюз.
   
   
      Съставено в Брюксел на 28 юни 2018 година.
      
         
            За Европейския съвет
         
         
            Председател
         
         D. TUSK
      
   
   
      (1)  Инициатива, приета на 7 февруари 2018 г. (все още непубликувана в Официален вестник).
   
      (2)  Одобрение от 13 юни 2018 г. (все още непубликувано в Официален вестник).
   
      (3)  Регламент (ЕС) № 1260/2013 на Европейския парламент и на Съвета от 20 ноември 2013 г. относно европейската демографска статистика (ОВ L 330, 10.12.2013 г., стр. 39).
   
      (4)  Решение 2013/312/ЕС на Европейския съвет от 28 юни 2013 г. за определяне на състава на Европейския парламент (ОВ L 181, 29.6.2013 г., стр. 57).